recursal/SuperWikiNEXT-32B huggingface dataset:
**ये तेरी गलियाँ** एक प्यार की कहानी को दिखाता भारतीय हिन्दी धारावाहिक है, जिसका प्रसारण ज़ी टीवी पर 25 जुलाई 2018 से शुरू हुआ। इसका निर्माण सिनेविस्टास लिमिटेड ने किया है, जिसमें मनीष गोपलानी और वृषाली मेहता मुख्य किरदार निभा रहे हैं।

कहानी
-----

ये कहानी कोलकाता में शुरू होती है, जहाँ एक गर्भवती महिला, अर्पिता भगवान से प्रार्थना करते रहती है कि उसे एक बहुत ही मजबूत बेटी हो, उसके साथ ही वो ये प्रार्थना भी करती है कि उसकी बेटी को एक दोस्त भी मिले जो उसकी हर परिस्थितियों में मदद करे। उसी समय मंदिर में एक छोटा सा बच्चा, शांतनु आ जाता है और प्रार्थना करता है कि उसे एक ऐसा दोस्त मिले, जिसका वो जिंदगी भर ख्याल रख सके। अर्पिता का पति, शुबू पैसों के लिए अपनी पत्नी को बेचने की योजना बनाता है। वहीं ठाकु माँ को चंदा उसे खरीदने हेतु मना लेती है। अर्पिता एक बच्ची को जन्म देती है और चंदा उसे शांतनु के पास ले जाती है। शांतनु अपने पसंदीदा खाने 'पुचका' के नाम से उसका नाम 'पुचकी' रख देता है।

पाँच साल बाद
शांतनु और पुचकी अच्छे दोस्त बन जाते हैं। अर्पिता को पता चलता है कि उसकी बेटी को ब्युटि किसी विदेशी को बेचना चाहती है। अपनी बेटी को बचाने के लिए अर्पिता वहाँ से अपनी बेटी के साथ भागने का प्रयास भी करती है, लेकिन भागने में विफल हो जाती है। शांतनु को चंदा गोद देने की योजना बनाती है। उसे निवेदिता मजूमदार गोद ले लेती है। शांतनु वहाँ रुकना चाहते रहता है, पर पुचकी और शांतनु बिछड़ जाते हैं और एक दूसरे को याद करते रहते हैं। अर्पिता की तबीयत खराब होनी शुरू हो जाती है, और पुचकी को वेश्या बनाने की कोशिश भी शुरू हो जाती है। निवेदिता का अपना एक बच्चा होने वाला होता है, और वो वादा करती है कि उस बच्चे के आने से उसका शांतनु के प्रति प्यार कम नहीं होगा।

सात महीने बाद
अर्पिता की मौत हो जाती है। उसके बाद पुचकी को शांतनु से मिलाने में पठान चाचा मदद करते हैं। निवेदिता को पता चलता है कि शांतनु और कोई नहीं, बल्कि अरिंधम और चंदा का ही नाजायज़ बच्चा है। इस बात का पता चलने पर वो अपने आप को शांतनु से दूर कर लेती है। अरिंधम को ब्युटि ब्लैकमेल करती है, जिसके कारण ठाकु माँ को दिल का दौरा आ जाता है। निवेदिता एक बच्चे को जन्म देती है।

कलाकार
------

मुख्य
* वृषाली मेहता - पुचकी
* मनीष गोपलानी - शांतनु
* रुचि महाजन - पुचकी (बाल)
* अयान ज़ुबैर रहमानी - शांतनु (बाल)

अन्य
* शुभांगी लटकार - ठाकु माँ
* ऋणी ध्यानी - ब्युटि, ठाकु माँ की बेटी
* अंकुश अरोड़ा - विराज
* आनंदी त्रिपाठी - चंदा, शांतनु की माँ
* आकांक्षा सरीन - अर्पिता, पुचकी की माँ
* शरहान सिंह - शुबू, पुचकी के पिता

सन्दर्भ
-------

1. ↑  गौरव, शुक्ला (22 जुलाई 2018). "ये तेरी गलियांः कोलकाता के सोनागाछी में रहती है 'ब्यूटी'". कानपुर: अमर उजाला. मूल से 3 सितंबर 2018 को पुरालेखित. अभिगमन तिथि 3 सितम्बर 2018.

बाहरी कड़ियाँ
-------------

| * दे
* वा
* सं
ज़ी टीवी के कार्यक्रम |
| --- |
| पारिवारिक | कुमकुम भाग्य • कुंडली भाग्य • मनमोहिनी • आप के आ जाने से • ये तेरी गलियाँ • ज़िंदगी की महक • इश्क़ सुभान अल्लाह • तुझसे है राब्ता • गुड्डन - तुमसे ना हो पायेगा |
| वास्तविक | सा रे गा मा पा सुरों का महामंच |
वेंडी बैरीयन लॉरेंस NASA STS114**वेंडी बैरीयन लॉरेंस** एक सेवानिवृत्त संयुक्त राज्य अमेरिका की नौसेना कप्तान, पूर्व हेलीकॉप्टर पायलट, एक इंजीनियर और नासा की पूर्व अंतरिक्ष यात्री है। वह अंतरिक्ष में जाने वाली संयुक्त राज्य अमेरिका की नौसेना अकादमी की पहली महिला स्नातक थीं और उन्होंने रूसी अंतरिक्ष स्टेशन मीर का दौरा भी किया है।

वह एसटीएस -114 की मिशन विशेषज्ञ थी, जो अंतरिक्ष शटल कोलंबिया की आपदा के बाद अंतरिक्ष में जाने वाली पहली अंतरिक्ष शटल थी। उनका जन्म २ जुलाई १९५९ को जैक्सनविल, फ्लोरिडा में हुआ था। वह एक नौटंकी विमानियों की बेटी और पोती है, उनके दादा जी ने छात्र एथलीट फैटी लॉरेंस का उल्लेख किया था। और उनके पिता वाइस एडमिरल विलियम पी लॉरेंस थे, एक बुध अंतरायल फाइनलिस्ट और वियतनाम के पूर्व विद्रोही कैदी थे, जो अमेरिकी नौसेना अकादमी के अधीक्षक थे।

लॉरेन ने १९७७ में वर्जीनिया के अलेक्जेंड्रिया में फोर्ट हंट हाई स्कूल से अपनी पड़ी पुती की। और वह १९८१ में वह यू.एस. नेवल अकेडमी में अपनी स्नातक की उपाधि महासागर इंजीनियरिंग में प्राप्त करने के लिए गयी। और १९८८ में उन्होंने मैसाचुसेट्स इंस्टीट्यूट ऑफ टेक्नोलॉजी से सागर इंजीनियरिंग में मास्टर ऑफ साइंस की डिग्री भी हासिल की।

लॉरेंस मार्च १९९२ में नासा द्वारा चयनितकी गयी और उन्होंने अगस्त १९९२ में जॉनसन स्पेस सेंटर को रिपोर्ट किया। उन्होंने अपने एक वर्ष का प्रशिक्षण पूरा किया और मिशन विशेषज्ञ के रूप में उड़ान भरने के लिए वह योग्य हो गयी थी। उन्हें चार अंतरिक्ष उड़ानों का अनुभव थो और वह अंतरिक्ष में १२०० घंटों तक लॉग इन कर चुकी है। लॉरेंस एसटीएस -114 के चालक दल की एक मिशन विशेषज्ञ थी।

उन्होंने एसटीएस -67 (मार्च २ से १८ १९९५) पर प्रवेश फ्लाइट इंजीनियर और नीली पारी कक्षा पायलट के रूप में उड़ान भरी। 
वह आपूर्ति और उपकरणों के हस्तांतरण की प्रभारी थी और उन्होंने रिटर्न टू फ्लाइट मिशन पर स्पेस स्टेशन रोबोट शाखा का संचालन किया था जिसके दौरान चालक दल ने स्पेस शटल थर्मल प्रोटेक्शन सिस्टम के निरीक्षण और मरम्मत के लिए नई प्रक्रियाओं का मूल्यांकन भी किया था। उन्हें नौसेना एविएटर अंतरिक्ष यात्री बैज और नासा अंतरिक्ष उड़ान पदक से सम्मानित किया गया था।

सन्दर्भ
-------

1. ↑  Lawrence, Wendy | MIT WHOI Joint Program Alumni Community Association of the Alumni/Alumnae of the MIT/WHOI Joint Program. Retrieved July 12, 2011.
2. ↑  Astronaut Bio: Wendy B. Lawrence National Aeronautics and Space Administration. Retrieved July 12, 2011.
3. ↑  Spacefacts biography of Wendy B. Lawrence
4. ↑  Encyclopedia Astronautica: Lawrence
5. ↑  Official NASA Astronaut Bio: Wendy B. Lawrence
6. ↑  A Brief History of the United States Naval Academy-1990s
सैटर्न V रॉकेट जिसका उपयोग अमेरिकी चंग्रमा अभियानों पर किया जाता है
**अंतरिक्ष यात्रा** या **अंतरिक्ष अन्वेषण** ब्रह्माण्ड की खोज और उसका अन्वेषण अंतरिक्ष की तकनीकों का उपयोग करके करने को कहते हैं। अंतरिक्ष का शारीरिक तौर पर अन्वेषण मानवीय अंतरिक्ष उड़ानों व रोबोटिक अंतरिक्ष यानो द्वारा किया जाता है।

हालाँकि खगोलविज्ञान के ज़रिए हम अंतरिक्ष में मौजूद वस्तुओं का निरीक्षण मानव इतिहास में लंबे समय से करते आ रहे हैं परन्तु २०वि सदी की शुरुआत में बड़े व कारगर रॉकेटों के कारण हमने अंतरिक्ष अन्वेषण को एक सत्य बना दिया है। अंतरिक्ष अन्वेषण में आधुकिन वैज्ञानिक अनुसन्धान, कई राष्ट्रों को एक जुट करना, मानवता का भविष्य में जीवित रहना पक्का करना और अन्य देशों के खिलाफ़ सैन्य व सैन्य तकनीकों का विकास करना शामिल है। कई बार अंतरिक्ष अन्वेषण पर अलग-अलग तरह से टिका की गई है।

अंतरिक्ष अन्वेषण का उपयोग शीत युद्ध जैसे कालों में अपना कौशल व वर्चस्व सिद्ध करने के लिए अक्सर होता आया है। अंतरिक्ष अन्वेषण की शुरुआत सोवियत संघ और अमेरिका के बीच शुरू हुई "अंतरिक्ष होड़" से हुई जब सोवियत संघ ने ४ अक्टूबर १९५७ को मानव-निर्मित पहली वस्तु, स्पुतनिक 1 पृथ्वी की कक्षा में प्रक्षेपित किया था और इसके बाद अमेरिकी अपोलो ११ अंतरिक्ष यान को चंद्रमा पर २० जुलाई १९६९ को उतारा गया था। इन दोनों घटनाओं को अपने काल की बड़ी उपलब्धि के रूप में देखा जाता है। सोवित अंतरिक्ष कार्यक्रम ने कई शुरूआती उपलब्धियां हासिल की जिनमे १९५७ में पहले जीवित प्राणी को कक्षा में भेजना, १९६१ में पहली मानवीय अंतरिक्ष उड़ान (यूरी गगारिन वोस्तोक 1 में), १९६५ में पहला अंतरिक्ष में कदम (एलेक्सी लेओनोव द्वारा), १९६६ में किसी बाह्य अंतरिक्ष वस्तु पर पहली स्वयंचलित लैंडिंग और १९७१ में पहला अंतरिक्ष स्टेशन (सल्यूट 1) भेजना शामिल है।

अन्वेषण व खोज के पहले २० वर्षों बाद एक-तरफा उड़ानों से ध्यान पुनः उपयोग में लाए जा सकने वाले स्रोतों की ओर मुड़ा जिनमे स्पेस शटल कार्यक्रम शामिल है और होड़ से मिलजुल कर काम करने पर केंद्रित हुआ जिसका परिणाम अंतर्राष्ट्रीय अंतरिक्ष स्टेशन (आईएसएस) है।

२००० में पीपल्स रिपब्लिक ऑफ़ चाइना ने एक सफल मानव अंतरिक्ष उड़ान कार्यक्रम की शुरुआत की। इसके साथ ही युओपीय संघ, जापान और भारत ने भी भविष्य में मानवी अंतरिक्ष मिशनों की योजना बनाई है। चीन, रूस, जापान और भारत ने २१वि सदी में चंद्रमा पर मानव अभियानों की शुरुआत ककी है और युओपीय संघ ने चंद्रमा और मंगल, दोनों पर मानव अभियानों की शुरुआत करने का निर्णय लिया है। १९९० के बाद से कई निजी कंपनियों ने अंतरिक्ष पर्यटन को बढ़ावा देना शुरू किया है और इसके बाद चंद्रमा का निजी अन्वेषण भी करने की मांग की है।
अलैंगिक, सर्व-मादा व्हिपटेल प्रजाति *एस्पिडोसेलिस नियोमेक्सिकनस* (केंद्र), जो पार्थेनोजेनेसिस के माध्यम से प्रजनन करती है, को दो यौन प्रजातियों के साथ दिखाया गया है, जिनमें नर, *ए. इनोर्नैटस* (बाएं) और *ए. टाइग्रिस* (दाएं) हैं, जो प्राकृतिक रूप से संकरित होकर *ए* बनाते हैं। *नियोमेक्सिकनस* ।
**अनिषेकजनन** अलैंगिक प्रजनन का एक प्राकृतिक रूप है जिसमें भ्रूण की वृद्धि और विकास एक युग्मक (अंडे या शुक्राणु) में किसी अन्य युग्मक (उदाहरण के लिए, अंडा और शुक्राणु का संलयन) के साथ संयोजन किए बिना होता है।  जानवरों में, पार्थेनोजेनेसिस का अर्थ है एक अनिषेचित अंडे कोशिका से भ्रूण का विकास। पौधों में पार्थेनोजेनेसिस एपोमिक्सिस की एक घटक प्रक्रिया है। शैवाल में, पार्थेनोजेनेसिस का अर्थ एक व्यक्तिगत शुक्राणु या एक व्यक्तिगत अंडे से भ्रूण का विकास हो सकता है।

आधार
----

विज्ञान में नर के बिना अकेली मादा द्वारा बच्चे को जन्म देने की क्रिया को पार्थेनोजेनेसिस कहा जाता है। यह क्रिया विभिन्न प्रकार के जानवरों जैसे सांप, पक्षी, छिपकली, कछुए और शार्क में देखी गई है और अब मगरमच्छ भी इस सूची में शामिल हो गए हैं।

उदाहरण
------

प्राणीशास्त्रियों के अनुसार, उन्होंने पहली बार एक अकेली माँ मगरमच्छ द्वारा बच्चों को जन्म देने का रिकॉर्ड बनाया है। कोक्विटा, एक मादा मगरमच्छ, 2018 में अंडे देने से पहले 16 साल तक पार्के रेप्टिलैंडिया नामक कोस्टा रिकान चिड़ियाघर में अकेली रह रही थी। जीवविज्ञानी एक सदी से भी अधिक समय से जानते हैं कि कुछ जीव नर के बिना भी संतान पैदा करने में सक्षम हैं। इस विषय पर शोध कर रहे वैज्ञानिक बूथ ने बताया कि इस तरह की घटना पहली बार कबूतरों में देखी गई.

सन्दर्भ
-------

1. 1 2  Heesch, Svenja; Serrano‐Serrano, Martha; Barrera‐Redondo, Josué; Luthringer, Rémy; Peters, Akira F.; Destombe, Christophe; Cock, J. Mark; Valero, Myriam; Roze, Denis (July 2021). "Evolution of life cycles and reproductive traits: Insights from the brown algae". *Journal of Evolutionary Biology* (अंग्रेज़ी में). **34** (7): 992–1009. PMID 34096650 `|pmid=` के मान की जाँच करें (मदद). आइ॰एस॰एस॰एन॰ 1010-061X. डीओआइ:10.1111/jeb.13880.
**क्रिस्टोफर रॉबर्ट "क्रिस" इवांस** (जन्म जून 13, 1981) (अंग्रेजी;
Christopher Robert Evans) (जन्मतिथि - जून 13, 1981) [1] एक अमेरिकी अभिनेता है। इवान्स को उन्हें सुपरहीरो जैसी भूमिका के लिए लोकप्रिय है, उदाहरण के लिए मार्वल काॅमिक्स के ही मार्वल सिनेमेटिक युनिवर्स के कल्पित नायक कैप्टन अमेरिका और उनसे पहले फ़िल्म फैन्टास्टिक फाॅर में जाॅनी स्टाॅर्म उर्फ द ह्युमैन टाॅर्च की गई भूमिका। अपने कैरियर की शुरुआत वर्ष 2000 टेलीविजन धारावाहिक ऑपोजिट सेक्स से की, फिर 2001 में फ़िल्म का रुख बदलते हुए किशोर काॅमेडी आधारित नाॅट एनादर टीन मूवी से अपना आगाज किया। 2013 में, उनकी अभिनीत विज्ञान-फंतासी एवं एक्शन आधारित फ़िल्म स्नोपिएर्सर के लिए आलोचकों ने काफी प्रशंसा, और 2015 में, ड्रामा प्रधान बिफाॅर वी गो से उन्होंने पहली बतौर निर्देशक की पारी संभाली, जिसमें उन्होंने अभिनय भी किया।

सन्दर्भ
-------

1. ↑  "Today in History - June 13". *द गार्डियन*. जून 13, 2009. मूल से 14 जून 2009 को पुरालेखित. अभिगमन तिथि अगस्त 16, 2011.

बाहरी कड़ियाँ
-------------

|  |  |
| --- | --- |
|  | **Chris Evans (actor)** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर क्रिस इवांस
**उदायिन** ने एक शासक जिन्होंने 461 ई•पू• में अजातशत्रु की हत्या करके मगध की गद्दी पर बैठा था। उदायिन ने पाटलिपुत्र /कुसुमपुर की स्थापना की तथा अपनी राजधानी बनायी, जो गंगा और सोन नदियों के संगम पर स्थित थी । 

**उदायिभद्र** मगध महाजनपद के शक्तिशाली राजा अजातशत्रु का पुत्र और उत्तराधिकारी। उसका उल्लेख उदायिन्, उदायी अथवा उदयिन और उदयभद्र जैसे कई नामों से मिलता है। बौद्ध अनुश्रुति के अनुसार उदायिभद्र अपने पिता अजातशत्रु की ही तरह स्वयं भी पितृघाती था और पिता को मारकर गद्दी पर बैठा था। उस अनुश्रुति का तो यहाँ तक कथन है कि आजतशत्रु से लेकर चार पीढ़ियों तक मगध साम्राज्य में उत्तराधिकारियों द्वार अपने पूर्ववर्तियों के मारे जाने की परंपरा ही चल गई थी। परंतु जैन अनुश्रुति उदयभद्र को पितृघाती नहीं मानती। कथाकोश में उसे कुणिक (अजातशत्रु) और पद्मावती का पुत्र बताया गया है। परिशिष्टपर्वन् और त्रिषष्ठिशलाकापुरुषचरित् जैसे कुछ अन्य जैन ग्रंथों में यह कहा गया है कि अपने पिता के समय में उदायिभद्र चंपा का राज्यपाल (गवर्नर) रह चुका था और अपने पिता की मृत्यु पर उसे सहज शोक हुआ था। तदुपरांत सामंतों और मंत्रियों ने उससे मगध की राजगद्दी पर बैठने का आग्रह किया और उसे स्वीकार कर वह चंपा छोड़कर मगध की राजधानी गया।

राजा की हैसियत से उदायिभद्र का सबसे मुख्य कार्य था मगध की नई राजधानी पाटलिपुत्र का विकास करना। परिशिष्टपर्वन् की सूचना है कि उसी ने सबसे पहले मगध की राजधानी राजगृह से हटाकर गंगा और सोन नदियों के संगम पर पाटलिपुत्र बसाकर वहाँ स्थापित की। इस बात का समर्थन वायुपुराण से भी होता है। उसका कथन है कि उदयभद्र ने अपने शासन के चौथे वर्ष में कुसुमपुर नामक नगर बसाया। कुसुमपुर अथवा पुष्पपुर पाटलिपुत्र के ही अन्य नाम थे। परंतु ऐसा प्रतीत होता है कि वहाँ के दुर्ग का विकासकार्य अजातशत्रु के समय में ही प्रारंभ हो चुका था।

सन्दर्भ
-------

1. ↑  "संग्रहीत प्रति". मूल से 4 मार्च 2016 को पुरालेखित. अभिगमन तिथि 13 जुलाई 2015.
2. ↑  "संग्रहीत प्रति". मूल से 9 मई 2015 को पुरालेखित. अभिगमन तिथि 13 जुलाई 2015.
3. ↑  V. K. Agnihotri, संपा॰ (2010). *Indian History*. Allied Publishers. पृ॰ A-168. आई॰ऍस॰बी॰ऍन॰ 978-81-8424-568-4.
गांधी, पटेल और मौलाना आजाद आदि कांग्रेस के बड़े नेताओं ने ब्रितानी साम्राज्यवाद के साथ-साथ नाजीवाद की भी निन्दा करने की नीति अपनायी
द्वितीय विश्वयुद्ध के समय भारत पर ब्रिटिश उपनिवेश था। इसलिए आधिकारिक रूप से भारत ने भी नाज़ी जर्मनी के विरुद्ध १९३९ में युद्ध की घोषणा कर दी। ब्रिटिश राज ने २० लाख से अधिक सैनिक युद्ध के लिए भेजा जिन्होने ब्रिटिश कमाण्ड के अधीन धुरी शक्तियों के विरुद्ध लड़ा। इसके अलावा सभी देसी रियासतों ने युद्ध के लिए बड़ी मात्रा में अंग्रेजों को धनराशि प्रदान की।

मुस्लिम लीग ने ब्रिटिश युद्ध के प्रयासों का समर्थन किया, जबकि भारतीय राष्ट्रीय कांग्रेस ने मांग की कि भारत को पहले स्वतन्त्र किया जाय तब कांग्रेस ब्रिटेन की सहायता करेगी। ब्रिटेन ने कांग्रेस की मांग स्वीकार नहीं की, फिर भी कांग्रेस अघोषित रूप से ब्रिटेन के पक्ष में और जर्मनी आदि धूरी राष्ट्रों के विरुद्ध काम करती रही। बहुत बाद में अगस्त 1942 में कांग्रेस ने भारत छोड़ो आन्दोलन की घोषणा की, जो बिलकुल प्रभावी नहीं रहा। इस बीच, सुभाष चंद्र बोस के नेतृत्व में, जापान ने भारतीय युद्धबन्दियों की एक सेना स्थापित की, जिसे आजाद हिन्द फौज नाम दिया गया था। नेताजी के नेतृत्व में इस सेना ने अंग्रेजों के विरुद्ध लड़ाई लड़ी थी और भारत के कुछ भूभाग को अंग्रेजों से मुक्त भी कर दिया था। द्वितीय विश्वयुद्ध के समय ही 1943 में बंगाल में एक बड़े अकाल के कारण भुखमरी से लाखों लोगों की मौत हो गई।

मित्र देशों की मुहिम में भारत की भागीदारी मजबूत रही। भारत की वित्तीय, औद्योगिक और सैन्य सहायता के कारण ही नाजी जर्मनी और इंपीरियल जापान के विरुद्ध ब्रिटिश अभियान को सफलता मिल पायी। भारत की सामरिक स्थिति (हिंद महासागर की नोक पर), इसके द्वारा बड़े हथियारों का उत्पादन, और इसकी विशाल सशस्त्र सेनाओं ने दक्षिण-पूर्व एशियाई थिएटर में इंपीरियल जापान की प्रगति को रोकने में एक निर्णायक भूमिका निभाई। द्वितीय विश्वयुद्ध के दौरान मित्र-सेना-बलों में भारतीय सेना सबसे बड़ी सेना थी। इसने उत्तर और पूर्वी अफ्रीकी अभियान, पश्चिमी रेगिस्तान अभियान में भाग लिया था। जब यह विश्वयुद्ध अपने चरम पर था तब 25 लाख से अधिक भारतीय सैनिक पूरे विश्व में अक्षीय-राष्ट्रों की सेनाओं से लड़ रहे थे। ८७ हजार से अधिक भारतीय सैनिक युद्ध में मारे गए थे। युद्ध की समाप्ति पर, भारत दुनिया की चौथी सबसे बड़ी औद्योगिक शक्ति के रूप में उभरा था।

१९४२ से भारतीय सेना के मुख्य सेनानायक फिल्ड मार्शल सर क्लाउड आचिनलेक (Claude Auchinleck) ने कहा था कि यदि भारतीय सेना नहीं होती तो अंग्रेज दोनों युद्धों (प्रथम और द्वितीय विश्वयुद्ध) नहीं जीत पाते।

सन्दर्भ
-------

1. ↑  Weigold, Auriol (6 June 2008). "Churchill, Roosevelt and India: Propaganda During World War II" Archived 2016-06-17 at the Wayback Machine. Taylor & Francis – via Google Books.
2. ↑  Leonard, Thomas M. (21 April 2019). "Encyclopedia of the Developing World" Archived 2016-05-14 at the Wayback Machine. Psychology Press – via Google Books.
3. ↑  "Archived copy". Archived from the original on 24 May 2015. Retrieved 24 May 2015.

इन्हें भी देखें
---------------

* बर्मा अभियान
* भारत में अकाल
* भारत छोड़ो आन्दोलन
* द्वितीय विश्व युद्ध के दौरान भारतीय सेना

बाहरी कड़ियाँ
-------------

* द्वितीय विश्‍व युद्ध में गांधी ब्रिटेन को दोस्‍त कह रहे थे और सुभाष अंग्रेजों को मिटाने पर आमदा थे!
* ऐसे मिली थी भारत को आजादी
**धनदेव का अयोध्या अभिलेख** एक प्राचीन प्रस्तर अभिलेख है जो ईसापूर्व पहली शताब्दी के भारतीय शासक धनदेव के काल की है। धनपाल देव राजवंश के राजा थे। उन्होने कोशल राज्य के अयोध्या नगरी से शासन चलाया। धनदेव का नाम प्राचीन सिक्कों एवं अभिलेखों में मिलता है। श्री पी एल गुप्त के कथनानुसार, ईसापूर्व १३० ई से १५८ ई (ईसा पश्चात) की कालावधि में पन्द्रह शासकों ने अयोध्या से शासन संभाला जिसमें धनदेव भी सम्मिलित हैं। इन शासकों द्वारा प्रचलित सिक्के प्राप्त हुए हैं। इनके नाम ये हैं- मूलदेव, वायुदेव, विशाखदेव, धनदेव, अजवर्मन, संघमित्र, विजयमित्र, सत्यमित्र, देवमित्र, और आर्यमित्र।  दिनेशचन्द्र सरकार ने इस अभिलेख का काल प्रथम शताब्दी (ईसा पश्चात) निर्धारित किया है।  यह अभिलेख संस्कृत भाषा में लिखा है और संस्कृत में लिखे प्राचीनतम अभिलेखों में से एक है। 

अभिलेख क्षतिग्रस्त अवस्था में है। इसमें सेनापति पुष्यमित्र शुंग और उसके उत्तराधिकारी 'धन-' का उल्लेख है। उसके द्वारा अश्वमेध यज्ञ करने का उल्लेख है।

*कोसलाधिपेन द्विररश्वमेधयाजिनः सेनापतेः पुष्पमित्रसुंगस्य षष्ठेन कोशिकीपुत्रेण धनदेवेन धर्मराज्ञा पितुः फल्गुदेवस्य केतन कारितं।।*
(अर्थ : दो अश्वमेध यज्ञ करने वाले सेनापति पुष्यमित्र सुंग के कौशिकीपुत्र कोसलाधिप धनदेव ने अपने पिता धर्मराज फल्गुदेव का केतन (ध्वज स्तम्भ) बनवाया।)

यह अभिलेख अयोध्या से डेढ़ किमी दूर बने रणोपाली भवन में बाबा सन्तबख्श की समाधि के पूर्वी द्वार के चौखट-ललाट (सिरदल) से प्राप्त हुआ है। लगता है कि यह कहीं वहीं आसपास मिट्टी में दबा मिला होगा जिसे अनजाने में इस चौखट पर किया गया होगा। इसका उद्धार किसी इतिहास-संरक्षी व्यक्ति की दृष्टि पड़ने पर हुई होगी।

सन्दर्भ
-------

1. ↑  P. K. Bhattacharyya. *Historical Geography of Madhyapradesh from Early Records*. Motilal Banarsidass. पपृ॰ 9 footnote 6. आई॰ऍस॰बी॰ऍन॰ 978-81-208-3394-4.
2. ↑  Ashvini Agrawal (1989). *Rise and Fall of the Imperial Guptas*. Motilal Banarsidass. पृ॰ 126. आई॰ऍस॰बी॰ऍन॰ 978-81-208-0592-7.
3. ↑
4. ↑  P.L. Gupta (1969), Conference Papers on the Date of Kaniṣka, Editor: Arthur Llewellyn Basham, Brill Archive, 1969, p.118
5. ↑   डी सी सरकार (1965), Select Inscriptions, Volume 1, 2nd Edition, pages 94-95 and footnote 1 on page 95
6. ↑
7. ↑  भारतीय पुरालेखों का अध्ययन, पृष्ट १६९-१७० Archived 2018-11-10 at the Wayback Machine (गूगल पुस्तक ; लेखक- शिव स्वरूप सहाय)

इन्हें भी देखें
---------------

* हाथीबाड़ा घोसुण्डी शिलालेख
* नानाघाट अभिलेख
**गीदो गैज़ेल** (Guido Pieter Theodorus Josephus Gezelle ; १८३०-१८९९) बेल्जियम के कवि, प्रभावी लेखक तथा रोमन कैथलिक पादरी थे। वे पश्चिमी फ्लेमी बोली का प्रयोग करने के लिये जाने जाते हैं।

परिचय
-----

गीदो गैज़ेल के पिता माली का काम करते थे। एक सेमिनरी में शिक्षा प्राप्त करने के बाद सन् १८५४ में ये चर्च में पादरी हो गए। साथ ही साथ इन्होंने अध्यापन कार्य भी प्रारंभ कर दिया और अध्यापक के रूप में इन्होंने अच्छे शिष्यों पर गहरा नैतिक प्रभाव डाला। इनके शिष्यों में ह्यूगो भी थे। बाद में ये ब्रूजेज़ के नामक स्थान पर ऐंग्लो-बेल्जियम स्कूल में हेडमास्टर हो गए, लेकिन इस रूप में ये असफल सिद्ध हुए और फिर अपने ही साप्ताहिक पत्र में लिबरल सिद्धांतों के विरुद्ध प्रचार करना शुरू किया। 

इनकी कविताओं में इनके प्रकृतिप्रेम का स्पष्ट आभास मिलता है। साथ ही साथ ईश्वर के प्रति प्रगाढ़ भक्ति और निष्ठा का भी पुट मिलता है। प्रायः सभी रचनाएँ भावप्रधान हैं। प्रकृति संबंधी कविताओं की एक और विशेषता यह है कि शब्दों के द्वारा ये वर्णित वस्तुओं का सजीव चित्र उपस्थित कर देते हैं। शैली और छंदप्रयोग की दृष्टि से भी इनमें यह विशेषता है। साधारण बोलचाल की भाषा को ही परिष्कृत रूप में इन्होंने कविता के लिए स्वीकार किया और लय तथा स्वर के कुशल प्रयोग के द्वारा कविता में संगीत का तत्व ला दिया।

सन्दर्भ
-------



|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 71428001
* एल॰सी॰सी॰एन॰: n50016540
* आई॰एस॰एन॰आई: 0000 0001 1029 1452
* जी॰एन॰डी॰: 118939394
* सेलाइबर: 283127
* ट्रोव:
* एस॰यू॰डी॰ओ॰सी॰: 02739591X
* बी॰एन॰एफ॰: cb121476014 (आँकड़े)
* म्यूज़िकब्रैन्ज़: 7a5deda2-160f-459f-b894-d5bad56c7cc1
* एन॰के॰सी॰: jn20011018075
* CiNii: DA10342598
* आर॰के॰डी॰: 31302

 |


|  |  |
| --- | --- |
|  |  विकिमीडिया कॉमन्स पर ***Guido Gezelle*** से सम्बन्धित मीडिया है।  |
परमेश्वर अय्यर उल्लूर
**परमेश्वर अय्यर उल्लूर** (1877 - 1949) मलयालम कवि एवं साहित्यिक इतिहासकार। त्रिवेंद्रम में पैदा हुए थे। त्रावणकोर सरकार के उच्च पदाधिकारी के रूप में इन्होंने काम किया। सेवानिवृत्ति के पश्चात् त्रावणकोर विश्वविद्यालय के प्राच्य विभाग के डीन नियुक्त हुए।

सर्वतोमुखी प्रतिभा एवं व्यापक क्षेत्रीय विद्वान् परमेश्वर अय्यर ने काव्यरचना का कार्य नवीन शास्त्रीय कवि के रूप में प्रारंभ किया। उन्होंने प्राचीन भारतीय उच्च साहित्यिक ग्रंथों से अधिकांश रूप में विषयों का चुनाव किया। प्रचलित प्रवृत्तियों एवं प्रणालियों से प्रभावित होकर उन्होंने "उमाकेरलम्" नामक महाकाव्य लिख। यह केरल के मध्यकालीन इतिहास के एक अध्याय पर आधारित है। यह निश्चित रूप से प्राचीन शास्त्रीय नियमों के अनुसार लिखा गया है और अलंकारों से परिपूर्ण है। नवीन स्वच्छंद (रोमांटिक) प्रवृत्तियों ने भी उन्हें अप्रभावित नहीं छोड़ा। उन्होंने छोटी-छोटी कविताएँ एवं गीत लिखना आरंभ, किया। वे, "अरुणोदयम्", "ताराहारम्", "किरणावलि", "कल्पशारिव", "अमृतधारा", तथा "चित्रशाला" में संकलित हैं। उनके तीन खंडकाव्य विशेषकर कर्णभूषणम् बहुत प्रसिद्ध हैं। कर्णभूषणम् महाभारत की उस प्रसिद्ध घटना पर आधारित है जिसमें कर्ण ने यह जानते हुए कि वह अपने को मृत्यु के बाणों के साथ प्रकट कर रहा था, इंद्र को कुंडल दे दिया। दूसरे खंडकाव्य "पिंगला" की कहानी भागवत से ली गई है। यह मिथिला की गणिका की शुद्धि के विषय में लिखा गया है। जिसमें उसने अपनी पापवृत्ति के जीवन को छोड़कर भक्ति एवं सदाचार का जीवन अपनाया। "भक्तिदीपिका" में यह बतलाया गया है कि वास्तविक भक्ति के क्षेत्र में जातीय भेद नहीं है। मलयालम में उलूर आधुनिक युग के तीन महान कवियों में से समझे जाते हैं। किंतु उनके काव्यों का अधिकांश भाग कृत्रिम आलंकारिक ढंगों एवं शैली के गुरुत्व से नष्ट हो जाता है। परमेश्वर अय्यर ने भी मलयालम साहित्य का चिरस्थायी इतिहास पाँच भागों में लिखा है। यह वास्तव में अद्भुत सर्वतोमुखी प्रतिभा से परिपूर्ण पैतीस वर्षों के कठोर परिश्रम का फल है। यह कृति केरल साहित्य, संस्कृति एवं इतिहास के ज्ञान का भांडार है।

बाहरी कड़ियाँ
-------------

* Ulloor
तर्कशास्त्र में, **अव्याघात - नियम** (*Law of non-contradiction* (LNC), जिसे **व्याघात - नियम***,* **अव्याघात का सिद्धांत**, *principle of non-contradiction* (PNC) या **व्याघात सिद्धांत** भी कहा जाता है) कहता है कि व्याघात (अंतर्विरोधी) प्रतिज्ञप्तियाँ एक ही अभिप्राय में सत्य नहीं हो सकते हैं। एक ही समय में, उदाहरण के लिए दो प्रतिज्ञप्तियाँ "P *मामला है* "और "P *मामला नहीं है* "परस्पर अपवर्जी हैं। औपचारिक रूप से इसे पुनरूक्ति ¬(p ∧ ¬p) के रूप में व्यक्त किया जाता है। कानून को मध्याभाव - नियम *(Law of excluded middle)* के साथ भ्रमित नहीं किया जाना चाहिए जो बताता है कि कम से कम एक, "P मामला है" या "P मामला नहीं है" मान्य है।

इस नियम के होने का एक कारण विस्फोट का सिद्धांत है, जो बताता है कि कोई भी चीज़ अंतर्विरोध से उत्पन्न होती है। इसका प्रयोग *प्रसंगापत्ति (reductio ad absurdum)* सिद्धि में किया जाता है।

इस तथ्य को व्यक्त करने के लिए कि नियम तनावहीन है और संदग्धिता से बचने के लिए, कभी-कभी इस नियम में यह कहने के लिए संशोधन किया जाता है कि "अंतर्विरोधी प्रतिज्ञप्ति' एक ही समय में और एक ही अभिप्राय में' सत्य नहीं हो सकते"। 

यह विचार के तथाकथित तीन नियमों में से एक है, इसके पूरक, मध्याभाव - नियम और तादाम्य नियम के साथ। हालाँकि, तर्क की कोई भी प्रणाली केवल इन नियमों पर नहीं बनी है, और इनमें से कोई भी नियम अनुमान के नियमों को प्रदान नहीं करता है, जैसे कि *विधानात्मक हेतुफलानुमान (modus ponens)* या डी मॉर्गन के नियम ।

अव्याघात - नियम और मध्याभाव - नियम "तार्किक दिक्" में एक द्विभाजन पैदा करता है, जिसमें दो भाग "परस्पर अपवर्जी" और "संयुक्ततः सर्वांगीण" होते हैं। अव्याघात - नियम उस द्विभाजन के परस्पर अपवर्जी पहलू की अभिव्यक्ति मात्र है, और मध्याभाव - नियम इसके संयुक्त रूप से सर्वांगीण पहलू की अभिव्यक्ति है।
**बेचराजी** (Becharaji) या **बहुचराजी** (Bahucharaji) भारत के गुजरात राज्य के महेसाणा ज़िले में स्थित एक नगर है। यह एक हिन्दू धार्मिक स्थल है जहाँ बहुचरा माता का एक प्रसिद्ध मंदिर है। यह मंदिर अहमदाबाद हवाई अड्डा से 103 की.मी. एवं महेसाना रेलवे स्टेशन से 35 कि.मी.है | देवी के सिद्ध पीठ होने के कारण से यहाँ छोटे बच्चों का मुंडन करते हैं | यहाँ पर बधाई के लिए उभयलिंगी ( हिजड़ों) की उपलब्धता है | बच्चों की कामना से बहुत लोग दर्शनार्थ आतें है जिनकी मनोकामना पूर्ण होती है। बहुचरा माता मंदिर सफेद संगमरमर की किलेनुमा अत्यंत प्राचीन अद्भुत मूर्ति आखें बस निहारती ही रह जाती हैं। विशाल प्रागंण में इसके अलावा नर्मदेश्वर महादेव मंदिर एवं विशाल यज्ञशाला है। बाहरी तरफ पक्षियों के दाना पानी का विशाल स्तंभ है। बहरी दीवार प्राचीन किले एवं बावड़ी अद्भुत छवि देखते ही बनती है। 

```
Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068</ref>
```

इन्हें भी देखें
---------------

* बहुचरा माता
* महेसाणा ज़िला

सन्दर्भ
-------

1. ↑  "Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681
2. ↑  "India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702
**पहाड़ा** (multiplication table) एक गणितीय सूची है जिसे प्राय: छोटी कक्षा के विद्यार्थियों को अच्छी तरह याद करा दिया जाता है। गुणा और भाग की अंकगणितीय क्रियाओं को करने इसका उपयोग में होता है। प्रायः ९ × ९ तक का पहाडा याद करना पर्याप्त होता है किन्तु १२ × १२ तक का पहाड़ा याद हो तो रोजमर्रा के गणितीय कार्यों में बहुत आसानी होती है।


| × | १ | २ | ३ | ४ | ५ | ६ | ७ | ८ | ९ | १० | ११ | १२ |
| --- | --- | --- | --- | --- | --- | --- | --- | --- | --- | --- | --- | --- |
| १ | १ | २ | ३ | ४ | ५ | ६ | ७ | ८ | ९ | १० | ११ | १२ |
| २ | २ | ४ | ६ | ८ | १० | १२ | १४ | १६ | १८ | २० | २२ | २४ |
| ३ | ३ | ६ | ९ | १२ | १५ | १८ | २१ | २४ | २७ | ३० | ३३ | ३६ |
| ४ | ४ | ८ | १२ | १६ | २० | २४ | २८ | ३२ | ३६ | ४० | ४४ | ४८ |
| ५ | ५ | १० | १५ | २० | २५ | ३० | ३५ | ४० | ४५ | ५० | ५५ | ६० |
| ६ | ६ | १२ | १८ | २४ | ३० | ३६ | ४२ | ४८ | ५४ | ६० | ६६ | ७२ |
| ७ | ७ | १४ | २१ | २८ | ३५ | ४२ | ४९ | ५६ | ६३ | ७० | ७७ | ८४ |
| ८ | ८ | १६ | २४ | ३२ | ४० | ४८ | ५६ | ६४ | ७२ | ८० | ८८ | ९६ |
| ९ | ९ | १८ | २७ | ३६ | ४५ | ५४ | ६३ | ७२ | ८१ | ९० | ९९ | १०८ |
| १० | १० | २० | ३० | ४० | ५० | ६० | ७० | ८० | ९० | १०० | ११० | १२० |
| ११ | ११ | २२ | ३३ | ४४ | ५५ | ६६ | ७७ | ८८ | ९९ | ११० | १२१ | १३२ |
| १२ | १२ | २४ | ३६ | ४८ | ६० | ७२ | ८४ | ९६ | १०८ | १२० | १३२ | १४४ |

शब्दों में तीन का पहाड़ा
------------------------

तीन एकम् तीन

  

  

तीन दूनी छः

तीन तिया नौ

तीन चौके बारह

  

  

  

  

  

  

तीन पंचे पन्द्रह

तीन छक अठारह

तीन सते इक्कीस

तीन अठे चौबीस

तीन नवाँ/नमा सत्ताईस

तीन दहाई/दाहम् तीस
**स्वामी सत्यानन्द सरस्वती** (24 दिसम्बर 1923 – 5 दिसम्बर 2009), संन्यासी, योग गुरू और आध्यात्मिक गुरू थे। उन्होने अन्तरराष्ट्रीय योग फेलोशिप (1956) तथा बिहार योग विद्यालय (1963) की स्थापना की। उन्होंने ८० से भी अधिक पुस्तकों की रचना की जिसमें से '**आसन प्राणायाम मुद्राबन्ध'** नामक पुस्तक विश्वप्रसिद्ध है।

जीवन
----

स्वामी सत्यानन्द का जन्म 23 दिसम्बर 1923 को उत्तराखण्ड के अल्मोड़ा में मार्गशीर्ष की पूर्णिमा को हुआ था। उनके पिताजी ब्रिटिश शासन में पुलिस अधिकारी थे तथा उनकी माँ नेपाल के राजघराने की थीं। अपने माता-पिता की एकलौती संतान सत्यानन्द ने बचपन से ही धर्म और अध्यात्म में गहरी दिलचस्पी दिखाना प्रारम्भ कर दिया था। उन्हें अपने आध्यात्मिक गुरु की प्रबल तलाश थी और वह इसके लिए काफी घूमा करते थे।

१८ वर्ष में उन्होने घर छोड़ दिया, १९ वर्ष की आयु में उन्हें अपने गुरु शिवानन्द सरस्वती के दर्शन हुए। १९४७ में उन्हें गुरु ने परमहंस सन्यास में दीक्षित किया। उन्होंने १२ साल गुरु की सेवा की। उसके बाद वे परिव्राजक के रूप में घूमते रहे - भारत, अफ़ग़ानिस्तान, बर्मा, नेपाल एवम श्रीलंका में। इस दौरान उन्होंने यौगिक तकनीकों को प्रतिपादित तथा परिष्कृत किया।

योग की अति प्राचीन पद्धति को विज्ञान के सम्मत और इसके परिप्रेक्ष्य में प्रस्तुत करने की आवश्यकता का अनुभव होने पर उन्होंने १९५६ में अंतर्राष्ट्रीय योग मित्र मण्डल तथा १९६३ में बिहार योग विद्यालय की स्थापना की। इसके बाद विदेशों और स्वदेश में कई यौगिक भ्रमण तथा प्रवचन किये। १९८८ में सब त्याग कर संन्यास ले लिया। १९८९ में उन्हें रिखिया (झारखंड में देवघर के निकट) आकर आसपास के लोगों की मदद करने का दैवीय आदेश आया। यहाँ उन्होंने एकान्तवास करते हुए उच्च वैदिक साधनाएँ कीं। ५ दिसम्बर २००९ की मध्यरात्रि में अपने शिष्यों की उपस्थिति में वे महा समाधि में लीन हो गए।

सन्दर्भ
-------

1. ↑  महायोगी स्वामी सत्यानंद का महाप्रयाण

इन्हें भी देखें
---------------

* योग निद्रा

बाहरी कड़ियाँ
-------------

* स्वामी सत्यानन्द सरस्वती का महाप्रयाण
* Bihar School of Yoga
**मनोज सिन्हा** भारत के एक राजनेता तथा वर्तमान में जम्मू कश्मीर के उपराज्यपाल हैं। सिन्हा भारत सरकार में रेलवे मंत्रालय के राज्यमंत्री और संचार मंत्रालय के राज्यमंत्री (स्वतंत्र प्रभार) तथा 16वीं लोक सभा के सदस्य रहे हैं। वे भारतीय जनता पार्टी के सदस्य हैं और गाजीपुर लोक सभा निर्वाचन क्षेत्र का प्रतिनिधित्व करते रहे हैं। वे भारतीय प्रौद्योगिकी संस्थान (IIT) - बनारस हिन्दू विश्वविद्यालय के पूर्व छात्र हैं।

प्रारम्भिक जीवन और शिक्षा
-------------------------

मनोज सिन्हा का जन्म 1 जुलाई, 1959 को मोहनपुरा, गाजीपुर, भारत में हुआ। उन्होंने भारतीय प्रौद्योगिकी संस्थान (BHU), वाराणसी से  **बी.टेक**  और  **एम.टेक**  की उपाधियां प्राप्त कीं। श्री मनोज सिन्हा ने रेलवे के नए राज्य मंत्री के रूप में कार्यभार ग्रहण किया।मनोज सिन्हा उत्तर प्रदेश से संसद (लोक सभा) के सदस्य हैं। सिन्हा ने वर्ष 1982 में भारतीय प्रौद्योगिकी संस्थान (BHU), वाराणसी से सिविल इंजीनियरिंग में एम.टेक किया है। वे बनारस हिन्दू विश्वविद्यालय के विद्यार्थी संघ के अध्यक्ष थे। वर्ष 1989-96 के मध्य में वे राष्ट्रीय परिषद के सदस्य थे। वर्ष 1996 में वे 11वीं लोक सभा के लिए निर्वाचित हुए तथा वर्ष 1999 में उन्हें पुन: 13वीं लोक सभा के लिए पुनः निर्वाचित हुए। 1999 से 2000 के मध्य वे योजना तथा वास्तुशिल्प विद्यापीठ की महापरिषद के सदस्य रहे तथा शासकीय आश्वासन समिति तथा ऊर्जा समिति के सदस्य भी रहे। वर्ष 2014 में वे 16 वीं लोक सभा (तीसरा सत्र) के लिए उत्तर प्रदेश के गाजीपुर निर्वाचन क्षेत्र से निर्वाचित हुए हैं।

राजनीति
-------

वर्ष 1989 से 1996 तक वे राष्ट्रीय परिषद के सदस्य थे। वर्ष 1996, 1999 और 2014 में उन्हें लोक सभा में निर्वाचित किया गया। उपस्थिति के उच्च आंकड़ों के साथ वे 13वीं लोक सभा के बेहतरीन प्रदर्शन करने वाले सदस्यों में से एक रहे।

निजी जीवन
---------

मनोज सिन्हा की 1, मई 1977 को सुलतानगंज, भागलपुर की नीलम सिन्हा से शादी हुई। साथ ही उनकी एक बेटी है जिसकी शादी हो चुकी है ,और एक बेटा है जो एक टेलीकॉम कम्पनी में काम कर रहा है।

छविदीर्घा
---------

* रेल बजट २०१६-१७ के समय रेलमन्त्री सुरेश प्रभु के साथ रेलराज्यमन्त्री मनोज सिन्हा रेल भवन से निकलते हुए रेल बजट २०१६-१७ के समय रेलमन्त्री सुरेश प्रभु के साथ रेलराज्यमन्त्री मनोज सिन्हा रेल भवन से निकलते हुए
* विभिन्न क्षेत्रों के छात्रों से विडियो कान्फरेंसिंग के माध्यम से बात करते हुए मनोज सिन्हा (दीनदयाल स्पर्श योजना के अन्तर्गत मार्च २०१८ में छात्रवृत्ति आवंटन के समय)विभिन्न क्षेत्रों के छात्रों से विडियो कान्फरेंसिंग के माध्यम से बात करते हुए मनोज सिन्हा (दीनदयाल स्पर्श योजना के अन्तर्गत मार्च २०१८ में छात्रवृत्ति आवंटन के समय)
* नई दिल्ली में १५ अगस्त २०१६ को 'भारत में पर्यटन' विषय पर स्मारक डाक-टिकट जारी करते हुए मनोज सिन्हानई दिल्ली में १५ अगस्त २०१६ को 'भारत में पर्यटन' विषय पर स्मारक डाक-टिकट जारी करते हुए मनोज सिन्हा

सन्दर्भ
-------

1. ↑
2. ↑
3. ↑  "मनोज सिन्हा ने ली जम्मू-कश्मीर के उपराज्यपाल पद की शपथ". *आज तक*. 2020-08-07. अभिगमन तिथि 2023-08-26.
4. ↑  सिंह, सरोज (6 अगस्त 2020). "मनोज सिन्हा: पीएम मोदी के भरोसेमंद और जम्मू-कश्मीर के नए उप राज्यपाल". *BBC News हिंदी*. अभिगमन तिथि 2023-08-26.
5. ↑  "संग्रहीत प्रति". मूल से 23 सितंबर 2015 को पुरालेखित. अभिगमन तिथि 30 मई 2015.
6. ↑
7. ↑  "संग्रहीत प्रति". मूल से 11 सितंबर 2015 को पुरालेखित. अभिगमन तिथि 16 अगस्त 2015.
8. ↑  "संग्रहीत प्रति". मूल से 30 मई 2015 को पुरालेखित. अभिगमन तिथि 30 मई 2015.
जॉन  जैकी कूपर जूनियर

जन्म15 सितंबर, 1922

मृत्यु 03 मई 2011

लॉस एंजिल्स , कैलिफ़ोर्निया , यू.एस

मृत 3 मई, 2011

सांता मोनिका, कैलिफ़ोर्निया , यू.एस

शांत स्थान

आर्लिंगटन राष्ट्रीय कब्रिस्तान

पेशा

अभिनेता

सक्रिय वर्ष

1928-1990

जीवन साथी

जून हॉर्न

जॉन कूपर जूनियर का जन्म लॉस एंजिल्स , कैलिफोर्निया में हुआ था । कूपर के पिता, जॉन कूपर, ने परिवार छोड़ दिया जब जैकी दो साल की थी।उनकी मां, माबेल लियोनार्ड बिगेलो (नी पोलिटो), एक स्टेज पियानोवादक थीं।कूपर के मामा, जैक लियोनार्ड, एक पटकथा लेखक थे और उनकी मामी, जूली लियोनार्ड, एक अभिनेत्री थीं, जिनकी शादी निर्देशक नॉर्मन टॉरोग से हुई थी । कूपर के सौतेले पिता सीजे बिगेलो एक स्टूडियो प्रोडक्शन मैनेजर थे।  उनकी मां इतालवी अमेरिकी थीं(उनके परिवार का उपनाम "पोलिटो" से बदलकर "लियोनार्ड" कर दिया गया था); कूपर को उसके परिवार ने बताया कि उसके पिता यहूदी थे। परिवार छोड़ने के बाद दोनों फिर कभी एक नहीं हुए। 

कूपर ने द्वितीय विश्व युद्ध के दौरान अमेरिकी नौसेना में सेवा की, 1982 तक रिजर्व में रहे, कप्तान के पद से सेवानिवृत्त हुए और लीजन ऑफ मेरिट प्राप्त किया ।उन्होंने दो टेलीविज़न सिटकॉम में अभिनय किया, एनबीसी के द पीपल्स चॉइस में पेट्रीसिया ब्रेस्लिन के साथ और सीबीएस के हेनेसी में एबी डाल्टन के साथ शीर्षक चरित्र के रूप में । 1954 में, उन्होंने एनबीसी कानूनी नाटक जस्टिस में अतिथि भूमिका निभाई । वह एबीसी के द पैट बून चेवी शोरूम में टेनेसी एर्नी फोर्ड के साथ अतिथि भूमिका में दिखाई दिएएनबीसी के द फोर्ड शो में अमेरिका के यूरेनियम किंग के रूप में, और आर्मस्ट्रांग सर्कल थिएटर में "आई फाउंड 60 मिलियन डॉलर्स" में चार्ल्स ए. स्टीन के रूप में ।

1950 में, कूपर को बोस्टन, मैसाचुसेट्स में मिस्टर रॉबर्ट्स के प्रोडक्शन में एनसाइन पुल्वर की भूमिका में लिया गया था। 1964 से 1969 तक, कूपर कोलंबिया पिक्चर्स स्क्रीन जेम्स टीवी डिवीजन में कार्यक्रम विकास के उपाध्यक्ष थे । वह बेविच्ड जैसी श्रृंखलाओं की पैकेजिंग करने और उन्हें नेटवर्कों को बेचने के लिए जिम्मेदार थे। 1964 में, कूपर रॉड सर्लिंग के द ट्वाइलाइट ज़ोन एपिसोड "सीज़र एंड मी "और 1968 में टेलीविजन के लिए बनी फिल्म शैडो ऑन द लैंड में दिखाई दिए ।

कूपर ने 1969 में कोलंबिया छोड़ दिया। वह हवाई फाइव-ओ के चौथे सीज़न में द बर्निंग आइस नामक एपिसोड में दिखाई दिए । कूपर 1973 में पीटर फॉक अभिनीत कैंडिडेट फॉर क्राइम में कोलुम्बो के रूप में और 1975 एबीसी श्रृंखला मोबाइल वन , जैक वेब / मार्क VII लिमिटेड प्रोडक्शन में दिखाई दिए। उन्होंने 1978 में द रॉकफोर्ड फाइल्स: द हाउस ऑन विलिस एवेन्यू के दो-भाग वाले एपिसोड में अतिथि भूमिका निभाई । एम\*ए\*एस\*एच और द व्हाइट शैडो के एपिसोड में निर्देशक के रूप में कूपर के काम ने उन्हें एमी पुरस्कार दिलाया।

1970 और 1980 के दशक में, कूपर सुपरमैन फिल्म श्रृंखला में डेली प्लैनेट संपादक पेरी व्हाइट के रूप में दिखाई दिए , यह भूमिका उन्हें कीनन व्यान के बाद मिली , जिन्हें मूल रूप से व्हाइट के रूप में लिया गया था, दिल का दौरा पड़ने के बाद अनुपलब्ध हो गए। 

कूपर की अंतिम फिल्म भूमिका 1987 की फिल्म सरेंडर में ऐस मॉर्गन के रूप में थी , जिसमें सैली फील्ड , माइकल केन और स्टीव गुटेनबर्ग ने अभिनय किया था ।
सतीशचन्द्र बसु
**सतीशचन्द्र बसु** (1876 ― 9 अक्टूबर, 1948) भारत के ब्रिटिश विरोधी स्वाधीनता आन्दोलन के एक क्रान्तिकारी थे। २०वीं शताब्दी के आरम्भ में उन्होंने कोलकाता में अनुशीलन समिति नामक क्रान्तिकारी संगठन स्थापित किया।

सतीश चंद्र का जन्म कोलकाता में हुआ था। उनके पिता का उमेश चंद्र बसु था। सतीशचन्द्र कलकत्ता के जनरल असेम्बलीज़ इंस्टीट्यूशन (अब स्कॉटिश चर्च कॉलेज) में छात्र रहे। वे स्वामी विवेकानन्द के शाक्त दर्शन से प्रभावित थे। वर्ष 1882 में बंकिमचंद्र चट्टोपाध्याय के उपन्यास आनन्दमठ से बंगाली युवा क्रांति के मंत्र से प्रेरित हुए। उनकी गतिविधियों से सतीश चन्द्र भी प्रेरित हुए और उन्होंने कॉलेज व्यायामशाला में ब्रिटिश विरोधी 'काशीनाथ साहित्य समिति' का गठन किया। उनका संगठन मूलतः 'प्रैक्टिकल थ्योरी' की विचारधारा पर बना था। सतीश चंद्र के समर्पित प्रयासों के कारण वहां मानसिक, नैतिक और आध्यात्मिक प्रथाओं के साथ-साथ शारीरिक अभ्यास भी किया जाता था। लेकिन भारतीयों पर अंग्रेजों के अमानवीय अत्याचार और क्रूरता को देखकर युवा सतीश चंद्र के मन में क्रांति के बीज अंकुरित होने लगे।

इसी मनोवृत्ति के कारण वे आगे चलकर देश की सेवा में कार्यरत हुए। इस बीच बैरिस्टर प्रमथनाथ मित्र इंग्लैंड से लौटे। उन्होंने इंग्लैंड में अपनी पढ़ाई के दौरान आयरलैंड और रूस के क्रांतिकारियों के बारे में विस्तार से जानकारी प्राप्त की और भारत को पराधीनता से मुक्त कराने के लिए 'निखिल बंग बैप्लविका समिति' बनाने की पहल की। फिर 24 मार्च 1902 (10 चैत्र सोमवार 1308 बांग्ला संवत) को सतीश चंद्र बोस से उनकी मुलाकात और परिचय पर उनकी 'काशीनाथ साहित्य समिति' और 'निखिल बंग बैप्लोविक समिति' को मिलाकर 'अनुशीलन समिति' का गठन किया गया। प्रमथनाथ मित्र इसके अध्यक्ष बने। समिति के कार्य में देशबंधु चितरंजन दास, अरविंद घोष ने सक्रिय भूमिका निभाई। स्वामी विवेकानन्द की शिष्या भगिनी निवेदिता भी संरक्षकों में से एक थीं। स्वामी जी के एक अन्य शिष्य स्वामी सरदानन्द का प्रत्यक्ष सहयोग मिला। उनका योगदान सतीश चंद्र के राष्ट्रवादी विचार और भावना से प्रभावित था। सतीश चंद्र भी स्वदेशी कला के समर्थकों में से एक थे, जो शारीरिक प्रशिक्षण, छड़ी खेल आदि में लगे हुए थे। शैलेन्द्रनाथ मित्र (1881-1974) अनुशीलन समिति के लाठी शिक्षक थे। इस समिति की शाखाएँ पूरे बंगाल में फैली हुई थीं। बाद में पुलिनबिहारी दास के प्रबंधन में ढाका अनुशीलन समिति को विशेष प्रसिद्धि मिली। युगान्तर नामक अखबार चलाने वाली संस्था की शाखा बाद में 'जुगान्तर दल' के नाम से जानी जाने लगी।

रोगग्रस्त होने के कारण 9 अक्टूबर, 1948 को क्रांतिकारी सतीश चंद्र बोस की कलकत्ता में निधन हो गया।

सन्दर्भ
-------

1. ↑  साँचा:বই উদ্ধৃতি

इन्हें भी देखें
---------------

* अनुशीलन समिति
* प्रमथनाथ मित्र
***कोहिनूर*** एक भारतीय रहस्यमय टेलीविजन श्रृंखला है जो सहारा वन पर प्रसारित होती है। इस श्रृंखला का प्रीमियर 5 सितंबर 2005 को हुआ, जिसमें कुलजीत रंधावा ने अभिनय किया। चैनल ने 17 से 31 अक्टूबर तक "कोहिनूर की दिवाली हीरों वाली" नामक एक दिवाली प्रतियोगिता शुरू की, जहां उसने 300 यादृच्छिक रूप से चयनित प्रतिभागियों को 45 लाख मूल्य के हीरे दिए।

कथानक
-----

कहानी एक युवा एनआरआई भारतीय महिला इरावती कोहली की है, जो इंग्लैंड में रहती है और एक आर्ट हाउस के लिए काम करती है। वह नई चीजों की तलाश में भारत आती है। विदेश में पली-बढ़ी होने के कारण वह भारत के बारे में बहुत कम जानती हैं।

जब उस पर हत्या का आरोप लगाया गया तो उसका जीवन नियंत्रण से बाहर हो गया। पीड़िता उसके दादा निकले जो अपने पीछे कुछ विचित्र सुराग छोड़ गए हैं। अब, अपनी मौत के रहस्य को सुलझाने के लिए, इरावती दो अजीब लोगों से मिलती है: समर, एक रहस्यमय अजनबी और करण, एक मंत्रमुग्ध जादूगर। अचानक उसे एहसास हुआ कि कोहिनूर, जो कि अंग्रेजों द्वारा छीन लिया गया सबसे अधिक मांग वाला हीरा था, भारत में हो सकता है। और यह उसके दादाजी की मृत्यु का कारण भी हो सकता है, क्योंकि वह हीरे के बारे में कुछ जानते थे। अब सवाल यह है कि क्या इरावती इस अमूल्य हीरे को ढूंढ पाएगी? और कौन है जो इतनी बेसब्री से इसकी तलाश कर रहा है कि वे इसके लिए जान दे सकें?

कलाकार
------

* इरावती कोहली के रूप में कुलजीत रंधावा
* काली के रूप में मनीष वाधवा
* करण सक्सेना के रूप में अमित साध
* नीरू बाजवा मोहक के रूप में
* राकेश मेहरा (नीरू के सहयोगी और सहयोगी) के रूप में तरुण खन्ना
* समर खन्ना के रूप में अंकुर नय्यर
* अब्बास भाई के रूप में मुरली शर्मा
* इरावती की मां के रूप में जरीना वहाब
* अभिमन्यु के रूप में राहुल सिंह
* अजिंक्य देव शिंदे के रूप में
* लकी राजपूत नारियल पानी वाला के रूप में

संदर्भ
------

1. ↑  "Sahara One to replace 'Kohinoor' with 'Talaash'". IndianTelevision.com. 2005-12-14.
2. ↑  "Sahara One ties up with D'damas for 'Kohinoor'". IndianTelevision.com. 2005-08-14.
3. ↑  "Kohinoor: Diwali Contest on Sahara One". IndiaInfo: 'Goher Iqbal Punn. 2005-10-17. मूल से 2009-06-01 को पुरालेखित.

बाहरी कड़ियाँ
-------------

* सहारा वन पर कोहिनूर आधिकारिक साइट[*मृत कड़ियाँ*]
यह सुझाव दिया जाता है कि इस लेख या भाग का *यमुना द्रुतगामी मार्ग* के साथ विलय कर दिया जाए। (वार्ता)
**यमुना द्रुतगामी मार्ग** एक द्रुतगामी मार्ग है जो १६५ किलोमीटर लम्बा है। वैसे तो यमुना द्रुतगामी मार्ग को बनाने का ऐलान साल 2001 में किया गया था। लेकिन सरकार बदली और बदलने के साथ ही साल 2003 में इस पर काम बंद हो गया। साल 2007 में इसे दोबारा शुरू किया गया। लेकिन अब यमुना द्रुतगामी मार्ग इंडस्ट्रियल डेवलपमेंट अथॉरिटी ने इस हाइवे को हरी झंडी दे दी है। दिल्ली आगरा मार्ग पर बढ़ रहे परिवहन दबाव को इस द्रुतगामी मार्ग से कम किया गया है। साथ ही इस द्रुतगामी मार्ग को नए इंटरनेशनल एयरपोर्ट यानी ताज एविएशन हब से भी जोड़ा गया है।

गतिसीमा
-------

इस यमुना द्रुतगामी मार्ग पर हल्के वाहनों के लिए कम से कम गति सीमा 100 किलोमीटर प्रति घंटा है। जबकि भारी वाहनों को 60 किलोमीटर प्रति घंटा की रफ्तार है यानी इससे कम स्पीड पर चलने वाले वाहनों की प्रवेश यमुना द्रुतगामी मार्ग पर नहीं होगा। तेज़ रफ़्तार से चलने के कारण यहाँ सबसे ज्यादा सड़क हादसे होते है।  दुर्गघटनाओं से बचने के लिये यमुना एक्सप्रेसवे प्राधिकरण ने योगी आदित्यानाथ सरकार के आदेश से यहाँ पर चालकों की आँखों और वाहनों के पहियों की गुणवत्ता की जांच के बाद ही इसपर वाहनों को चलाने की अनुमति देने की व्यवस्था की है।

आपसी बदलाव
----------

एक्सप्रेस वे को 6 से 8 लेन किया जा सकता है। कंक्रीट से बने इस यमुना द्रुतगामी मार्ग पर 7 इंटरचेंज, 35 अंडरपास, एक रेल ओवर ब्रिज, एक बड़ा पुल और 45 छोटे पुल, 68 ट्रैक क्रासिंग हैं। टोल एकत्र करने के लिए इस द्रुतगामी मार्ग पर 3 मुख्य टोल प्लाजा और इंटरचेंज लूप पर 7 टोल प्लाजा बनाए गए हैं।

अन्य सुविधाएं
-------------

यहा तीन टोल प्लाजा हैं जिनपे ग्राहक सुविधा केंद है जहाँ यात्री जा कर अपना फास्ट टैग बनवा सकते है। प्राथमिक चिकित्सा केंद्र भी है जहाँ आप फ्री में प्राथमिक चिकित्सा ले सकते है। सभी टोल प्लाजा से 500 मीटर की दूरी पे जन सुविधा केंद्र है जहाँ यात्री अपने खाने की वस्तुएं खरीद सकते है औऱ कुछ समय के लिए आराम कर सकते है। और यहाँ निशुल्क शौचालय और मूत्रालय की भी सुविधा है। नोएडा में यमुना एक्सप्रेस वे के किनारे दो प्राइवेट इंडस्ट्रियल पार्क बनाने की तैयारी भी है।

सन्दर्भ
-------

1. ↑  "संग्रहीत प्रति". मूल से 19 अप्रैल 2018 को पुरालेखित. अभिगमन तिथि 9 अप्रैल 2018.
2. ↑  "संग्रहीत प्रति". मूल से 19 अप्रैल 2018 को पुरालेखित. अभिगमन तिथि 9 अप्रैल 2018.
3. ↑  सक्सेना, विनय (२२ जनवरी २०२१). "यमुना एक्‍सप्रेसवे पर कमजोर आंख वाले नहीं चला पाएंगे वाहन, टायरों की भी होगी जांच". *वन इंडिया*. अभिगमन तिथि १६ नवंबर २०२१.
4. ↑  तिवारी, कपिल (३ अगस्त २०२१). "नोएडा में यमुना एक्सप्रेस वे के किनारे बनेंगे दो प्राइवेट इंडस्ट्रियल पार्क, मिलेंगी ये सुविधाएं". *वन इंडिया*.
जय हो

वैष्णव सम्प्रदाय के पहले सम्प्रदाय "श्री सम्प्रदाय के द्वितीय गुरु रामानंदाचार्य जी महाराज का जन्म जयंती महोत्सव । श्री सम्प्रदाय के लोग पुरे हर्षोउल्लास के साथ इसे मनाते है । जयंती की पूर्व संध्या पर भजन होते है दुसरे दिन प्रातः काल रथ यात्रा निकाली जाती है
-------------------------------------------------------------------------------------------------------------------------------------------------------------------------------------------------------------------------------------------------------------------

प्रमुख घटनाएँ
-------------

गुरु रामानंदाचार्य जी का इस दिन जन्म हुआ था

पौष शुक्ल पक्ष सप्तमी तिथी हिंदू धर्म मे पुराण प्रसिद्ध नवम अवतार भगवान बुद्ध प्राकट्य दिवस 

Bhsgwat 

V puran

निधन
----

इन्हें भी देखें
---------------

* हिन्दू काल गणना
* तिथियाँ
* हिन्दू पंचांग
* विक्रम संवत

बाह्य कड़ीयाँ
-------------

* हिन्दू पंचांग १००० वर्षों के लिए (सन १५८३ से २५८२ तक)
* आनलाइन पंचाग
* विश्व के सभी नगरों के लिये मायपंचांग डोट कोम
* विष्णु पुराण भाग एक, अध्याय तॄतीय का काल-गणना अनुभाग
* सॄष्टिकर्ता ब्रह्मा का एक ब्रह्माण्डीय दिवस
* **महायुग**

सन्दर्भ
-------
**थ़** देवनागरी लिपि का एक वर्ण है जिसके उच्चारण को अन्तर्राष्ट्रीय ध्वन्यात्मक वर्णमाला में [θ] के चिह्न से लिखा जाता है। मानक हिन्दी और मानक उर्दू में इसका प्रयोग नहीं होता है, किन्तु हिन्दी की कुछ पश्चिमी उपभाषाओं में इसका 'थ' के साथ सहस्वानिकी सम्बन्ध है। मुख्य रूप से इसका प्रयोग पहाड़ी भाषों को देवनागरी में लिखने के लिये होता है। अंग्रेजी के कई शब्दों में इसका प्रयोग होता है, जैसे की ‘थ़िन’ (thin)।

अघोष दन्त्य संघर्षी
-------------------

'थ़' को भाषाविज्ञान के नज़रिए से 'अघोष दन्त्य संघर्षी वर्ण' कहा जाता है।

थ़ और थ में गलतियाँ
-------------------

हिन्दी-भाषी लोग बहुधा 'थ़' को 'थ' बोलते है और अंग्रेजी-भाषी लोग 'थ' को 'थ़' बोल देते हैं। हालांकि आम तौर पर इस से समझने में कोई कठिनाई नहीं होती लेकिन कभी-कभी यह बोलने का तरीक़ा मातृभाषियों को अटपटा या गलत लगता है। अगर 'थूक' को अंग्रेजी-भाषी 'थ़ूक' बोलें (जो अक्सर होता है), तो हिन्दी भाषियों को यह 'फ़ूक' जैसा प्रतीत हो सकता है। उसी तरह हिंदीभाषी अगर 'थ़ॉट' ('thought', सोच) को 'थॉट' बोलें तो अंग्रेजी भाषीयों को यह 'ठॉट' जैसा प्रतीत हो सकता है।

थ और थ़ की सहस्वानिकी
---------------------

कुछ पहाड़ी और पश्चिमी हिन्दी उपभाषाओं में 'थ' और 'थ़' की सहस्वानिकी देखी जाती है। कभी-कभी यह दोनों एक ही शब्द-शृंखला में मिलते हैं, जैसे की 'थका-थकाया' (यानि 'पहले से थका हुआ') को कुछ पश्चिमी हिन्दी उपभाषी 'थ़का-थकाया' कहते हैं। पहाड़ी भाषा डोगरी की कईं उपभाषाओं में 'थ़' अक्सर देखा जाता है। उदाहरणतः 'कुथ़े' (यानि 'कहाँ') और 'अथ़्रू' (यानि 'आँसू')।

अरबी भाषा में
-------------

अरबी-फ़ारसी लिपि का एक अक्षर 'ث' है जिसे उर्दू में 'से' का नाम दिया जाता है। भारतीय उपमहाद्वीप, अफ़ग़ानिस्तान, और ईरान के लोग इसे 'स' की ध्वनी के साथ पढ़ते हैं, किन्तु अधिकतर अरबी-भाषी इसे 'थ़' की ध्वनी के साथ पढ़ते हैं। यही कारण है कि 'اثر' ('असर') जैसे शब्द को अरबी-भाषी 'अथ़र' बोलते हैं और उर्दू और फ़ारसी में ‘असर’। इसी प्रकार एक और शब्द है 'ثابت' ('साबित', यानि 'प्रमाणित' या 'सिद्ध')। इसे हिन्दी, उर्दू और फ़ारसी बोलने वाले 'साबित' बोलते हैं, किन्तु अरबी बोलने वाले 'थ़ाबित' कहते हैं, जो हिन्दी, उर्दू भाषियों को 'फ़ाबित' या 'थाबित' जैसा प्रतीत होता है।

इन्हें भी देखिये
----------------

* देवनागरी
* अन्तर्राष्ट्रीय ध्वन्यात्मक वर्णमाला
* सहस्वानिकी
* थ
**हीर रांझा** चेतन आनन्द द्वारा निर्देशित 1970 में बनी हिन्दी फ़िल्म है। इस फ़िल्म के मुख्य कलाकार राज कुमार और प्रिया राजवंश हैं। इस फ़िल्म की विशेषता यह है कि इसके संवाद पद्य (नज़्म) में हैं।

संक्षेप
-------

रांझा (राज कुमार) तख्त हजारा गांव का सुंदर एवं लापरवाह युवक है। वह अपने सात बड़े भाइयों और उनके परिवारों के साथ एक बड़े से घर में रहता है। वह झांग गांव की यात्रा करने की योजना बना रहा है जहां उसके करीबी दोस्त की शादी हो रही है। उसका परिवार उसे रोकता है क्योंकि तख्त हजारा और झांग के लोग सदियों से कट्टर दुश्मन रहे हैं। वह उनकी चेतावनी को नजरअंदाज कर देता है और शादी के लिए निकल जाता है। शादी के नृत्य के दौरान, उसकी मुलाकात एक आकर्षक युवा लड़की, हीर (प्रिया राजवंश) से होती है। वह झांग के एक जमींदार की बेटी है। वह उसकी सुंदरता पर मोहित हो जाता है। वह उससे कहता है कि जब तक चिनाब नदी बहती रहेगी वह उसके साथ रहेगा। 

बाद में, हीर अपने माता-पिता से उसे अपने यहाँ काम दिलाती है। वह नियमित रूप से रांझा के लिए खाना लाती है और उनके बीच गहरी दोस्ती हो जाती है। वह अपने प्यार का इज़हार करता है और पूछता है कि क्या वह भी ऐसा ही महसूस करती है। बाद में एक गाने के जरिए हीर बताती है कि वह उससे प्यार करती है। प्रेमी अपने दोस्तों की मदद से गुप्त रूप से मिलते रहते हैं। हीर के चाचा छोटे चौधरी (प्राण) उनके यहाँ आते हैं। उसकी शारीरिक अक्षमताओं के कारण, उससे कोई शादी नहीं किया है। जब वह लोगों को प्यार में पाता है या शादी करते हुए देखता है, तो उसे गुस्सा आ जाता है। वह बगीचे में हीर और रांझा को गले मिलते हुए देखता है। वह ईर्ष्या से भर जाता है। इससे पहले कि हीर अपने माता-पिता को रांझा के बारे में बताती, छोटे चौधरी उसके परिवार को उनके संबंध के बारे में बता देता है।

मुख्य कलाकार
------------

* राज कुमार — रांझा
* प्रिया राजवंश — हीर
* प्राण — छोटे चौधरी
* पृथ्वीराज कपूर — राजा
* अजीत — साइदा
* जयंत — चौधरी, हीर के पिता
* जीवन — क़ाज़ी
* कामिनी कौशल — रांझा की भाभी
* इन्द्राणी मुखर्जी — रांझा की भाभी
* अचला सचदेव — रांझा की भाभी
* तबस्सुम — रांझा की भाभी
* डी के सप्रू
* टुन टुन — अल्लाह रखी

संगीत
-----

सभी गीत कैफ़ी आज़मी द्वारा लिखित; सारा संगीत मदन मोहन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "जो मामा मेरा आ जायेगा" | हेमलता, एस बलबीर, कृष्णा काले, उषा टिमोथी | 3:58 |
| 2. | "दो दिल टूटे दो दिल हारे" | लता मंगेशकर | 6:08 |
| 3. | "तेरे कूचे में तेरा दीवाना" | मोहम्मद रफ़ी | 6:39 |
| 4. | "ये दुनिया ये महफ़िल" | मोहम्मद रफ़ी | 7:03 |
| 5. | "मेरी दुनिया में" | मोहम्मद रफ़ी, लता मंगेशकर | 4:26 |
| 6. | "नाचे अंग वे" | जगजीत कौर, शमशाद बेगम, नूरजहां | 3:54 |
| 7. | "डोली चढ़ते हीर ने" | लता मंगेशकर | 6:09 |
| 8. | "मिलो ना तुम तो हम घबराये" | लता मंगेशकर | 4:58 |

सन्दर्भ
-------

1. ↑  "'हीर-रांझा' की शूटिंग में तबस्सुम से एक ही शेर बार-बार सुनते थे राजकुमार, उनकी मौत के बाद अभिनेत्री ने बताई थी वजह". *जनसत्ता*. 10 मई 2021. अभिगमन तिथि 23 अगस्त 2023.

बाहरी कड़ियाँ
-------------

* *हीर रांझा*  इंटरनेट मूवी डेटाबेस पर
**उत्तर प्रदेश में पंचायती राज्य** व्यवस्था वर्ष १९५२ से लागू है। उत्तर प्रदेश के प्रत्येक जिले में त्रि -स्तरीय पंचायत व्यवस्था लागू है। 

* जिला पंचायत

* क्षेत्र पंचायत (ब्लॉक )
* ग्राम पंचायत

जिला पंचायत
-----------

उत्तर प्रदेश 75 जिलों में विभाजित है और प्रत्येक जिले में जिला पंचायत का प्राविधान है। इसके मुख्य अंग हैं :

### मुख्य विकास अधिकारी

यह राज्य सरकार का राजपत्रित अधिकारी है जो जिला पंचायत का पदेन सचिव होता है।

### सदस्य

यह सदस्य जनता द्वारा प्रत्यक्ष मतदान से निर्वाचित होते हैं।

क्षेत्र पंचायत (ब्लॉक )
-----------------------

प्रत्येक जिला क्षेत्र पंचायतों में विभक्त है। उत्तर प्रदेश में वर्तमान में ८२१ ब्लॉकों में विभक्त है। इसके मुख्य अंग हैं :

### ब्लॉक प्रमुख

प्रत्यक्ष मतदान द्वारा निर्वाचित ब्लॉक के सदस्यों में बहुमत प्राप्त दल के नेता को ब्लॉक प्रमुख पद के लिए मनोनीत किया जाता है। 

### खंड विकास अधिकारी

यह राज पत्रित अधिकारी सरकारी प्रतिनिधि है जो क्षेत्र पंचायत का सचिव होता है।

### सदस्य

यह जनता द्वारा प्रत्यक्ष मतदान से निर्वाचित होते हैं। इन्हें बी डी सी सदस्य भी कहते हैं।

ग्राम पंचायत
------------

प्रत्येक ब्लॉक ग्राम पंचायतों में विभक्त है. उत्तर प्रदेश में 58115 ग्राम पंचायतें हैं। पंचायतों में नागरिक चार्टर निर्धारित है। 
इसके मुख्य अंग हैं :

### प्रधान

यह प्रत्यक्ष मतदान द्वारा ग्राम के मतदाताओं से निर्वाचित 

### ग्राम पंचायत विकास अधिकारी

यह अराजपत्रित सरकारी कर्मचारी है जो ग्राम पंचायत का सचिव होता है। इसे पहले पंचायत सेवक कहते थे। बाद में सरकार ने पंचायत सेवक के नाम को बदल कर ग्राम पंचायत अधिकारी कर दिया।

**ग्राम पंचायत सहायक**

उत्तर प्रदेश की ग्राम पं. में पं सहायक, शासन द्वारा लायी गई योजनाओ को लोगों तक सही ढंग से समझना हैं, यह पं. स्तर पर एक कर्मचारी हैं! यह सरकार द्वारा चुना जाता है

### सदस्य

एक ग्राम वार्डों में विभक्त होता है जिसमें प्रत्यक्ष मतदान द्वारा एक सदस्य निर्वाचित होता है। मतदान में वार्ड के सदस्य ही भाग लेते हैं।

सन्दर्भ
-------

1. ↑  "संग्रहीत प्रति" (PDF). मूल (PDF) से 28 अगस्त 2017 को पुरालेखित. अभिगमन तिथि 28 सितंबर 2016.
2. ↑  "संग्रहीत प्रति". मूल से 28 सितंबर 2018 को पुरालेखित. अभिगमन तिथि 10 नवंबर 2015.
3. ↑  "संग्रहीत प्रति". मूल से 6 जनवरी 2017 को पुरालेखित. अभिगमन तिथि 10 नवंबर 2015.
4. ↑  "संग्रहीत प्रति". मूल से 28 सितंबर 2018 को पुरालेखित. अभिगमन तिथि 10 नवंबर 2015.
5. ↑  "संग्रहीत प्रति" (PDF). मूल (PDF) से 28 अगस्त 2017 को पुरालेखित. अभिगमन तिथि 28 सितंबर 2016.